Brown Chimphamba

Brown Chimphamba ni nkhwantha ya vya masambiro, wantchito wa boma na wa ndyali wa ku Malawi. Wakaŵa mwimiliri wa United Nations. Wakaŵaso wapampando wa komiti iyo yikachitiska referendum ya 1993 iyo yikamalizga muwuso wa Malawi Congress Party ya Hastings Banda. Wakaŵaso wachiŵiri kwa mulongozgi wa Yunivesite ya Malawi.

 Ufulu wa masambilo mu 2011 
Wakaŵa mulongozgi wa wupu wa Academic Freedom Commission mu 2011, apo pulezidenti uyo wakasankhika mwa demokilase Bingu Mutharika wakasuzgika na ŵasambizgi ŵa UNIMA. Ivi vikacitika cifukwa cakuti Dr. Blessings Chinsinga wakacemeka na Inspector General wa ŵapolisi Peter Mukhito kuti wazakayaniske ivyo Chinsinga wakacita mu kilasi la sayansi ya ndyali vyakukhwaskana na kugaluka kwa ku Tunisia mu 2011 uko kukapangiska kuti pulezidenti Hosni Mubarak wathereskeke. Vikacitiska kuti Dr. Blessings Chinsinga, Jessie Kabwila-Kapasula, Gaston Kanchedzera, Edge Kanyongoro na Franz Amin ŵafumiskike. Kweniso vikapangiska kuti ŵana ŵa sukulu ŵa pa Yunivesite ya Malawi ŵambe kususka. Wupu wa ŵanthu 6 uwo ukalongozgekanga na Prof. Brown Chimphamba, wakacemeka na Mutharika 'kuti wayowoye za wanangwa wa masambiro, kusanda ico cikupangiska suzgo ili na kupempha nthowa zakumazgira suzgo la kunthazi'.

 Ukaboni unyake 

 Opposition in Malawi Demands Ruler Yield Power The New York Times, 17 June 1993

 Ukaboni